40. ΒΑΣΙΛΙΚΟΝ ΔΙΑΤΑΓΜΑ της 27 Σεπτ./13 Οκτ. 1969 (ΦΕΚ Δ΄  191) Περί τροποποιήσεως των περί ύψους των οικοδομών των εν Αθήναις, Πειραιεί και τμήματι του Λεκανοπεδίου Αττικής κειμένων διατάξεων. Διόρθ. Ημαρτ. ΦΕΚ Δ΄ 200 της 24 Οκτ. 1969 Έχοντες υπ’ όψιν τας διατάξεις του από 17 Ιουλ. 1923 Ν.Δ. «περί σχεδίων πόλεων κλπ», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9 αυτού, τον Α.Ν. 395/1968 «περί του ύψους των οικοδομών και του συστήματος της ελευθέρας δομήσεως» (ΦΕΚ 95 Α΄), τον Α.Ν. 625/1968 «περί συμπληρώσεως και τροποποιήσεως των γενικών περί σχεδίων πόλεων διατάξεων» (ΦΕΚ 266 Α΄) και δη την παρ. 3 του άρθρ. 3 αυτού, τας υπ’ αριθ. 846/1969, 847/1969 και 903/1969 γνωμοδοτήσεις του Συμβουλίου Δημοσίων Έργων (Τμήμα Μελετών), ως και την υπ’ αριθ. 708/1969 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Ο μέγιστος επιτρεπόμενος υπέρ το έδαφος αριθμός ορόφων των οικοδομών των ανεγειρομένων επί οικοπέδων του παντοχόθεν ελευθέρου οικοδομικού συστήματος των τομέων Η και Λ των εμφαινομένων εις το διάγραμμα το αναφερόμενον εις το άρθρ. 1 του από 30.8.1955 Β.Δ/τος «περί όρων δομήσεως εν Αθήναις» (ΦΕΚ 249 Α΄), ως τούτο ετροποποιήθη μεταγενεστέρως, των μη υπαγομένων εις τας εξαιρεθείσας δυνάμει του από 20.7.1968 Β.Δ/τος «περί εξαιρέσεως της υπό των διατάξεων του Α.Ν. 395/1968 κλπ.» (ΦΕΚ 132 Α΄) περιοχάς, ορίζεται δια μεν τον τομέα Η εις 5 δια δε τον τομέα Λ εις 6, άνευ υπερβάσεως του ισχύοντος συντελεστού δομήσεως αυτών. 2.Ο επιτρεπόμενος να κατασκευασθή επί της οικοδομικής γραμμής αριθμός ορόφων αναλόγως του πλάτους της οδού και του τομέως εμφαίνεται εις τον ακόλουθον πίνακα: Αριθμός ορόφων  μέχρι της οικοδομικής γραμμής αναλόγως του πλάτους  της οδού. Ελάχιστα πλάτη οδών εις  μέτρα κατά τομέα επιτρέποντα την κατασκευήν του  κατά την πρώτην στήλην  αριθμού ορόφων μέχρι της  οικοδομικής γραμμής. Τομεύς Η Τομεύς Λ 2 - 3 6,00 7,00 4 10,00 9,75 5 12,50 12,50 6 - Οι υπόλοιποι όροφοι μέχρι του μεγίστου επιτρεπομένου αριθμού ορόφων κατασκευάζονται εν εσοχή κατά τα οριζόμενα εις την παρ. 2 του άρθρ. 3 του από 30.8.1955 Β.Δ. «περί όρων δομήσεως εν Αθήναις» (ΦΕΚ 249 τ.Α΄). Άρθρ.2.-1.Οικοδομαί ανεγειρόμεναι εις την περιοχήν του συνεχούς οικοδομικού συστήματος του τομέως Λ. Αθηνών, Πειραιώς και Λεκανοπεδίου Αττικής και επί οδών πλάτους ίσου ή μεγαλυτέρου των 12,50 μ. δύνανται να κατασκευάζωνται και εξαώροφοι άνευ υπερβάσεως του συντελεστού δομήσεως, ως ούτος προκύπτει μετά την προσαύξησιν κατ’ εφαμρογήν των διατάξεων του άρθρ. 1 του Α.Ν. 395/68. 2.Ο τελευταίος όροφος των ως άνω οικοδομών κατασκευάζεται πάντοτε εν εσοχή και εις βάθος 2,50 μέτρων από της οικοδομικής γραμμής. Άρθρ.3.-«Το μέγιστον επιτρεπόμενον ύψος των οικοδομών των ανεγειρομένων επί οικοπέδων κειμένων εντός των πόλεων Αθηνών, Πειραιώς και του Λεκανοπεδίου Αττικής των εχόντων πρόσωπον επί οδών πλάτους ίσου ή μεγαλυτέρου των 20 μέτρων, εφ’ ων κατ’ εφαρμογήν των κειμένων διατάξεων επιτρέπεται η κατασκευή 5 ορόφων εν προσόψει και ύψους 17,50 μέτρων, ορίζεται εις 18 μέτρα, εφ’ όσον το ισόγειον κατασκευάζεται με ελεύθερον ύψος 5 μέτρα τουλάχιστον από της αφετηρίας μετρήσεως αυτού». Το άρθρ. 3 αντικατασταθέν δια του Β.Δ. 2/12 Φεβρ. 1970 (ΦΕΚ Δ΄ 22), ετροποποιήθη ως άνω δια του Β.Δ. 18/29 Ιουν. 1971 (ΦΕΚ Δ΄ 142). Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτελέσιν του παρόντος Δ/τος. 